आने वाले चुनाव वीवीपेट वाली इवीएम से ही होंगे। उन्होंने दावा किया कि भारत में साफ़ सुथरी और निष्पक्ष चुनावी प्रकिया ने पूरी दुनिया को प्रभावित किया है। कोलकाता में मर्चेंट्स चेंबर को कॉमर्स एंड इंडस्ट्रीज की ओर से आयोजित चुनावी ईमानदारी और एलेक्शन में धन का रोल पर आयोजित एक वार्ता सेशन में रावत ने कहा कि राजनीतिक पार्टियों को अपनी हार का ठीकरा फोड़ने के लिए किसी चीज़ की जरूरत होती है, ऐसे में वह आसानी से इवीएम को बली का बकरा बना देती हैं, क्योंकि वह बोल नहीं सकती।